**OBRAZAC**

|  |
| --- |
| IZVJEŠTAJ O SPROVEDENOJ ANALIZI PROCJENE UTICAJA PROPISA |
| PREDLAGAČ PROPISA | **Ministarstvo finansija** |
| NAZIV PROPISA | Nacrt Zakona o upravljanju i unutrašnjim kontrolama u javnom sektoru |
| 1. Definisanje problema* Koje probleme treba da riješi predloženi akt?
* Koji su uzroci problema?
* Koje su posljedice problema?
* Koji su subjekti oštećeni, na koji način i u kojoj mjeri?
* Kako bi problem evoluirao bez promjene propisa (“status quo” opcija)?
 |
| Zakon o upravljanju i unutrašnjim kontrolama („Službeni list Crne Gore“, br.075/18) kojim se reguliše upravljanje, unutrašnje kontrole u javnom sektoru donijet je u novembru 2018. godine. Implementacija navedenog propisa, kao i komentari SIGMA-e pokazali su da su potrebna dalja usaglašavanja i unapređenja u ovim oblastima, te se stoga odlučilo da je potrebno donijeti novi zakon.Osnovni problemi koje zakonom treba riješiti su nerazumijevanje određenih zadataka i obaveza koje prostiču iz postojećeg zakonodavnog okvira.S obzirom da je ova oblast dio pregovaračkog poglavlja 32-Finansijska kontrola, neophodno je ispunjavanje mjerila iz navedenog poglavlja kako bi se stvorili uslovi za ulazak Crne Gore u Evropsku uniju.Propisom se mijenjaju rokovi za dostavljanje godišnjih izvještaja kako bi se blagovremeno isti obradili i obavijestila Vlada o trenutnom stanju u ovoj oblasti.Opcija “status quo” je razmatrana, ali nije bila moguća jer u tom slučaju identifikovani problemi ne bi bili riješeni.  |
| 2. Ciljevi* Koji ciljevi se postižu predloženim propisom?
* Navesti usklađenost ovih ciljeva sa postojećim strategijama ili programima Vlade, ako je primjenljivo.
 |
| Predloženim propisom:* postiže se bolja implementacija principa upravljanja, unutrašnjih kontrola i unutrašnje revizije u javnom sektoru.
* detaljnije se utvrđuje odgovornost za uspostavljanje unutrašnjih kontrola, kao i njihovo praćenje i izvještavanje,
* propisuju se dužnosti lica zaduženih za koordinaciju upravljanja i unutrašnjih kontrola, kao i za proces upravljanja rizicima,
* uređuje se i uspostavljanje unutrašnje revizije u privrednim društvima u većinskom vlasništvu države ili jedinica lokalne samouprave,
* pojednostavljeni su uslovi za raspoređivanje mlađeg i starijeg unutrašnjeg revizora
* postiže se usklađivanje sa preporukama SIGMA-e (Zajednička inicijativa OECD-a i EU finasiran od strane EU) u oblastima koje se odnose na upravljanje, unutrašnje kontrole i upravljačku odgovornost.
* postiže se usklađivanje sa Međunarodnim okvirom profesionalne prakse interne revizije (IIA)

.Donošenje Zakona je u skladu sa Programom rada Vlade za 2022.godinu. |
| 3. Opcije* Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).
* Obrazložiti preferiranu opciju?
 |
| Prilikom donošenja zakona uzeta je u obzir dosadašnja implementacija i uočeno da je neophodno donijeti zakon kako bi se obezbijedila bolja implementacija upravljanja, efektivnih unutrašnjih kontrola i unutrašnje revizije u javnom sektoru.Opcija “status quo” je razmatrana, ali nije bila moguća jer u tom slučaju identifikovani problemi ne bi bili riješeni. Donošenje ovog Zakona je neophodno da bi se unaprijedilo upravljanje, unutrašnje kontrole i unutrašnja revizija u javnom sektoru. |
| 4. Analiza uticaja* Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne.
* Koje troškove će primjena propisa izazvati građanima i privredi (naročito malim i srednjim preduzećima).
* Da li pozitivne posljedice donošenja propisa opravdavaju troškove koje će on stvoriti.
* Da li se propisom podržava stvaranje novih privrednih subjekata na tržištu i tržišna konkurencija.
* Uključiti procjenu administrativnih opterećenja i biznis barijera.
 |
| Zakon će uticati na rukovodioce u javnom sektoru i sve zaposlene koji učestvuju u realizaciji poslovanja jednog subjekta. Rješenja u propisu će uticati na efikasnije upravljanje u javnom sektoru i osiguraće da se javnim sredstvima dobro upravlja (i nacionalnim i EU sredstvima), kao i da se troškovi kontrolišu na efikasan način i da se obezbijedi vrijednost za novac poreskim obveznicima.Primjena propisa neće izazvati troškove građanima i privredi (naročito malim i srednjim preduzećima), pa samim tim ni nema administartivnih opterećenja i biznis barijera.Propis ne podržava stvaranje novih privrednih subjekata na tržištu i tržišnu konkurenciju.Primjena propisa neće izazvati troškove građana i privrede, a transparentnost će doprinijeti ekonomičnijem, efikasnijem i efektivnijem trošenju budžetskih sredstava. |
| 5. Procjena fiskalnog uticaja* Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu?
* Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti.
* Da li implementacijom propisa proizilaze međunarodne finansijske obaveze? Obrazložiti.
* Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu?
* Da li je usvajanjem propisa predviđeno donošenje podzakonskih akata iz kojih će proisteći finansijske obaveze?
* Da li će se implementacijom propisa ostvariti prihod za budžet Crne Gore?
* Obrazložiti metodologiju koja je korišćenja prilikom obračuna finansijskih izdataka/prihoda.
* Da li su postojali problemi u preciznom obračunu finansijskih izdataka/prihoda? Obrazložiti.
* Da li su postojale sugestije Ministarstva finansija na nacrt/predlog propisa?
* Da li su dobijene primjedbe uključene u tekst propisa? Obrazložiti.
 |
| Na osnovu važećeg Zakona o upravljanju i unutrašnjim kontrolama u javnom sektoru je uspostavljen sistem upravljanja, unutrašnje kontrole i unutrašnje revizije, te novim Zakonom nije potrebno obezbijediti dodatna budžetska sredstva kod korisnika sredstava budžeta na centralnom i lokalnom nivou. S obzirom da nijesu potrebna dodatna budžetska sredstva za implementaciju propisa u izračunavanju troškova nije korišćena određena metodologija.Direktorat za centralnu harmonizaciju i razvoj unutrašnjih kontrola nadležan je za praćenje implementacije propisa, te su u budžetu za tekuću fiskalnu godinu obezbijeđena su neophodna finansijska sredstva.Implementacija Zakona o upravljanju i unutrašnjim kontrolama ne zahtijeva dodatna budžetska sredstva kod korisnika sredstava budžeta na centralnom i lokalnom nivou. Iz implementacije propisa ne proizilaze međunarodne finansijske obaveze.Implementacijom propisa ostvariće se vrijednost za novac poreskih obveznika. |
| 6. Konsultacije zainteresovanih strana* Naznačiti da li je korišćena eksterna ekspertska podrška i ako da, kako.
* Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije).
* Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti.
 |
| U postupku izrade Nacrta Zakona o upravljanju upravljanju i unutrašnjim kontrolama u javnom sektoru korišćena je ekspertska podrška SIGMA-e.  |
| 7: Monitoring i evaluacija* Koje su potencijalne prepreke za implementaciju propisa?
* Koje će mjere biti preduzete tokom primjene propisa da bi se ispunili ciljevi?
* Koji su glavni indikatori prema kojima će se mjeriti ispunjenje ciljeva?
* Ko će biti zadužen za sprovođenje monitoringa i evaluacije primjene propisa?
 |
| Nema prepreka za implementaciju propisa.Glavni indikatori prema kojima će se mjeriti ispunjenje ciljeva je: bolje upravljanje u javnom sektoru, broj imenovanih lica zaduženih za koordinaciju upravljanja i unutrašnjih kontrola, broj imenovanih lica zaduženih za proces upravljanja rizicima, kao i broj unutrašnjih revizora.Direktorat za centralnu harmonizaciju i razvoj unutrašnjih kontrola Ministarstva finansija zadužen je za sprovođenje monitoringa i evaluaciju primjene propisa. |

**Datum i mjesto Starješina**

Podgorica, 07.12.2022. godine